钦定古今图书集成/理学汇编/学行典/第205卷 > 王凤
## 钦定古今图书集成/理学汇编/学行典/第205卷 > 王凤

按《宝应县志》：“王凤，字朝阳，少孤，事母郑氏至孝。母病
头痈，溃烂不可近，朝夕侍奉汤药，久而益勤，母弗起。
凤时年十七，哀毁骨立。既葬，庐其墓。一夕雷雨作，母
弟郑纲往视之，凤号泣墓上，声不绝。尝有群盗夜入
其庐，见凤容色忧戚，叹曰：‘此孝子也，奈何惊动之’？”以
所盗他物遗之。墓上自生松数株，慈竹数竿，日就丛
茂，又有白兔驯扰其中，人以为孝感。后仕山东平度
州同知，有冰蘗操。尝输租银于京，羡馀千两，贮之公
帑。《署考》时有“昔闻孝行，今著廉声”之语。